लूणवां में रात्रि चौपाल, एसडीएम ने सुनी ग्रामीणों की समस्याएं
भास्कर संवाददाता नावां सिटी
ग्रामपंचायत लूणवां में मंगलवार को उपखण्ड अधिकारी ने रात्रि चौपाल में ग्रामीणों की समस्याएं सुनकर निस्तारण करने का आश्वासन दिया। उपखंड अधिकारी इन्द्राज सिंह ने विभिन्न विभागों के अधिकारियों के साथ जन समस्याएं सुनी। इस दौरान एसडीएम ने ग्रामीणों को कहा कि सभी मिलकर ग्राम पंचायत को स्वच्छ निर्मल बनाए। उन्होंने कहा कि हर घर में शौचालय का निर्माण होना चाहिए। ताकि ग्राम पंचायत को खुले में शौच मुक्त बनाया जा सके। उन्होंने अधिकारियों को ग्रामीणों की शिकायतों का निपटारा मौके पर ही करने के निर्देश दिए। जनसुनवाई के दौरान ग्राम पंचायत लूणवां के ग्रामीणों ने राउप्रावि कुमावतों की ढाणी में अतिरिक्त कक्षा कक्ष निर्माण करवाने, बिसलपुर पेयजल योजना का पानी पहुंचाने, शेरपुरा में नाली रास्ते में खड़े बबूल हटवाने, लूणवां में पशु चिकित्सालय स्वीकृत कराने, गौरवपुरा में ब्लॉक सड़क का निर्माण करवाने, लूणवां से नौलासया तक सड़क निर्माण, लूणवां स्थित तालाब की सफाई आबादी क्षेत्र में लगे मोबाइल टावरों को आबादी क्षेत्र से दूर लगवाने की मांग की।
समस्याओं का मौके पर ही निराकरण करने के दिए निर्देश
hin_Deva mar_Deva hin_Deva hin_Deva